钦定古今图书集成/明伦汇编/闺媛典/第140卷 > 张谦妻贺氏〈陈氏附〉
## 钦定古今图书集成/明伦汇编/闺媛典/第140卷 > 张谦妻贺氏〈陈氏附〉

按《广东通志》：“贺氏，遂溪县民中和女，适同邑张谦。年
二十五，谦亡，遗腹五月生一子。时流贼压境，窘甚，众
劝其改适，氏矢志不二，孝事翁姑，老而愈笃。遗腹子
璲长成，娶妇陈氏，年二十六而璲亡，陈苦守如姑。”

===刘彦愈妻王氏===按《广东通志》：“王氏，刘彦愈妻。年十七，夫亡守志，抚遗
腹子观成长。成化中，旌其门。年八十三卒。”